OpenLLM-France/wikimedia huggingface dataset:
# Perera (desambiguació)

«Perera» té aquests significats:
* Botànica:
** Perera o Pyrus, gènere que inclou diverses espècies cultivades
** Perera o perelloner, espècie de planta dins el gènere Pyrus
** Perera europea, espècie de planta nativa de l'Europa central i de l'est
* Biografies:
** Ángel Manuel Perera Calle (1942), sindicalista i polític català
** Benet Perera (Russafa, l'Horta de València, ~1535 - Roma, 1610), jesuïta
** Blai Perera (Múrcia, 1776 – Mataró, 1840), músic i compositor català
** Domènec Perera (?, segle xvii - Barcelona, 1706), diplomàtic i advocat català
** José Jesús Perera López (Olivenza, 1980), futbolista extremeny que ocupa la posició de davanter
** Ramon Perera Comorera (Barcelona, 1907 - Londres, 1984), enginyer industrial encarregat de la creació dels refugis antiaeris a Catalunya durant la Guerra Civil Espanyola
* Toponímia:
** La Perera (Guixers), masia al municipi de Guixers a la comarca del Solsonès
** Barranc de la Perera, barranc al municipi de Tremp (Pallars Jussà)
** Camp de la Perera (l'Estany), paratge de camps de conreu del municipi de l'Estany (el Bages)
** Camp de les Perera, camp de conreu del municipi de Sant Martí de Centelles, a la comarca d'Osona
** Can Perera (Bigues), masia al municipi de Bigues i Riells (Vallès Oriental)
** Can Perera i Can Valls
** Rasa de la Perera, torrent al municipi de Navès
Viccionari
# Knochenhauer-Amtshaus

El Knochenhauer-Amtshaus (Gremi dels Carnissers) és un edifici històric de fusta a la Plaça del Mercat de Hildesheim, una ciutat situada al sud de l'estat federat de Baixa Saxònia (Alemanya).

## Història i arquitectura

Originalment fou construït l'any 1529 com lloc de reunió del gremi des carnissers amb l'estil renaixentista. El nom de l'arquitecte és desconegut. És un edifici de fusta amb 26 m d'altura, però amb una base relativament petita. El segon pis és una mica més gran que el soler. El tercer pis té un pla més gran que el segon. Al soterrani hi ha una volta que fou utilitzada per a la refrigeració i per a la conservació de carn durant l'Etat Mitjana. La façana és decorada amb colors pintures i escultures en fusta. Al costat del Kochenhauer-Amtshaus es troben altres edificis de fusta: La Stadtschänke (un hostal històric originalment construït l'any 1666) a la dreta i el Bäckeramtshaus (Gremi dels Forners, de l'any 1825) a l'esquerra. Enfront es trobà localitzat l'Ajuntament de Hildesheim, construït l'any 1268.

## Destrucció

Durant la Segona Guerra Mundial, els edificis de fusta del mercat foren completament destruïts per bombes incendiàries el 22 de març de 1945. Al seu lloc varen ser construïts edificis de formigó després de la guerra. Del Gremi dels Carnissers va restar només el soterrani amb la volta. Al seu terreny fou construït un hotel amb sis pisos i un terrat.

## Reconstrucció

Durant la dècada de 1980, el Knochenhauer-Amtshaus i els altres edificis de fusta del Mercat de Hildesheim foren reconstruïts segons plànols originals. Els edificis de formigó foren demolits entre 1984 i 1986.
El Knochenhauer-Amtshaus va ser reconstruït entre 1987 i 1989 amb 400 m³ de fusta de roure. La col·locació de la primera pedra fou el 27 d'octubre de 1987 i la inauguració fou el 2 de desembre de 1989. Teules amb 200 anys varen ser utilitzades per a la reconstrucció autèntica de la teulada. La reconstrucció del Gremi dels Carnissers i del Gremi dels Forners va costar 13,6 milions de marcs, aproximadament € 7 milions.
L'edifici actualment engloba un restaurant i el Museu Històric de la Ciutat.

## Galeria

* Detalls de la façana.
* Detalls de la façana.
* Cada any hi ha un mercat de Nadal davant del Knochenhauer-Amtshaus.
* Knochenhauer-Amtshaus al Mercat de Hildesheim.

## Referències

* ↑ Borck, Heinz-Günther: Der Marktplatz zu Hildesheim, p.24. Hildesheim 1989.
* ↑ W. Neigenfind: Unsere schöne Stadt, p. 28. Hildesheim 1964.
* ↑ Heinemann, Erich: Historischer Marktplatz Hildesheim, p.43. Hildesheim 1990.
* ↑ Heinemann, Erich: Historischer Marktplatz Hildesheim, p.100. Hildesheim 1990.
* ↑ Heinemann, Erich: Historischer Marktplatz Hildesheim, p.101. Hildesheim 1990.
# Zoramia viridiventer

Zoramia viridiventer és una espècie de peix marí pertanyent a la família dels apogònids. L'epítet específic és un adjectiu compost del llatí viridis per a verd i venter per a panxa, ventre, en referència a la coloració verda del ventre, almenys en adults.

## Descripció

* Pot atènyer 4,2 cm de llargària màxima.
* Té 7 espines i 9 radis tous a l'aleta dorsal i 2 espines i 9 radis tous a l'anal.
* Té una banda ampla i fosca al costat del morro.
* Alguns exemplars presenten una tènue línia fosca a la base de les aletes dorsals.
És un peix marí, pelàgic-nerític i de clima tropical que viu entre 0-50 m de fondària (normalment, entre 2 i 17) i que forma moles que es refugien entre coralls i esponges de llacunes i badies. Viu al Pacífic occidental central: Austràlia, Indonèsia, les illes Marshall, la Micronèsia, Palau, Papua Nova Guinea, Salomó i Vanuatu.
És inofensiu per als humans.

## Referències

* 1 2 Greenfield, David; Langston, Ross C.; Randall, John E. «Two new cardinalfish species of the Indo-Pacific fish genus Zoramia» (en anglès). Proceedings of the California Academy of Science, 56, 33, 01-12-2005, pàg. 625-637.
* ↑ Greenfield et alii, 2005, p. 635.
* 1 2 3 Capuli, Estelita Emily; Kesner-Reyes, Kathleen. «Zoramia viridiventer Greenfield, Langston & Randall, 2005» (en anglès). Fishbase, s.d. [Consulta: 28 agost 2021].
* ↑ «Zoramia viridiventer was reported from 15 countries/islands» (en anglès). FishBase. [Consulta: 28 agost 2021].
# Haplochromis nubilus

Haplochromis nubilus és una espècie de peix de la família dels cíclids i de l'ordre dels perciformes present als llacs Victòria, Kyoga, Nabugabo, Edward, George, llac Kachira, llac Navakali, llac Kijanebalola i a molts rius de la mateixa zona (Àfrica Oriental). Els mascles poden assolir els 9,3 cm de longitud total.

## Referències

* 1 2 FishBase (anglès)
* ↑ Lippitsch, E., 2003. Redescription of 'Haplochromis' nubilus (Teleostei: Cichlidae), with description of two new species. Ichthyol. Explor. Freshwat. 14(1):85-95.

## Bibliografia

* Axelrod, H.R., 1993. The most complete colored lexicon of cichlids. T.F.H. Publications, Neptune City, Nova Jersey, Estats Units.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A.: The World Encyclopedia of Fishes, 2a edició, Londres: Macdonald. Any 1985
# Richmond (Kentucky)

Richmond és una població dels Estats Units a l'estat de Kentucky. Segons el cens del 2008 tenia 32.895 habitants.

## Demografia

Segons el cens del 2000, Richmond tenia 27.152 habitants, 10.795 habitatges, i 5.548 famílies. La densitat de població era de 548,3 habitants/km².
Dels 10.795 habitatges en un 24,4% hi vivien nens de menys de 18 anys, en un 35,2% hi vivien parelles casades, en un 12,8% dones solteres, i en un 48,6% no eren unitats familiars. En el 34,7% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,78.
Per edats la població es repartia de la següent manera: un 17,5% tenia menys de 18 anys, un 31,7% entre 18 i 24, un 27,5% entre 25 i 44, un 13,8% de 45 a 60 i un 9,5% 65 anys o més.
L'edat mediana era de 25 anys. Per cada 100 dones de 18 o més anys hi havia 87,8 homes.
La renda mediana per habitatge era de 25.533$ i la renda mediana per família de 36.222$. Els homes tenien una renda mediana de 30.817$ mentre que les dones 22.053$. La renda per capita de la població era de 15.815 $. Entorn del 16,6% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Richmond». American Fact Finder. Oficina del Cens dels Estats Units, 12-01-2010.
# Musashi-Murayama

Musashi-Murayama (武蔵村山市, Musashi-murayama-shi), sovint romanitzat com a Musashimurayama, és una ciutat i municipi del Tòquio occidental, a la metròpolis de Tòquio, a la regió de Kanto, Japó. El nom del municipi ve de l'antiga província de Musashi, podent-se traduir el nom al català com a "Murayama a/de Musashi".

## Geografia

El municipi de Musashi-Murayama es troba localitzat al centre-nord de la regió del Tòquio occidental, la qual limita al nord amb la prefectura de Saitama. Afluents del riu Ara i el riu Tama passen per la ciutat. El terme municipal de Musashi-Murayama limita amb els de Tokorozawa, Saitama, al nord; amb Mizuho a l'oest, amb Tachikawa i Fussa al sud i amb Higashi-Yamato a l'est.

## Història

Fins a la fi del període Tokugawa, l'àrea on ara es troba Musashi-Murayama va formar part de l'antiga província de Musashi. Després de la restauració Meiji, la zona va ser organitzada en quatre municipis amb la categoria de pobles, pertanyents tots al districte de Kitatama, aleshores part de la prefectura de Kanagawa. El districte va passar a formar part de l'antiga prefectura de Tòquio l'1 d'abril de 1893. L'1 d'abril de 1917 es creà el poble de Murayama, sent elevat a la categoria de vila el 3 de novembre de 1954. Durant la dècada de 1960, a causa de l'èxode rural d'altres prefectures, Murayama va vore augmentada dràsticament la seua població. La vila va ser elevada a la categoria de ciutat amb el nom actual de Musashi-Murayama el 3 de novembre de 1970.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 7.165 | 7.891 | 8.989 | 10.989 | 12.065 | 41.275 | 57.198 |
| 1990 | 2000 | 2010 | 2020 | 2030 | 2040 | 2050 |
| 65.562 | 66.052 | 70.065 | 71.150 | - | - | - |

## Transport
### Ferrocarril

Al terme municipal de Musashi-Murayama no hi ha cap estació de ferrocarril.

### Carretera

Pel terme municipal de Musashi-Murayama no hi passa cap autopista o carretera nacional, només vies secundàries del govern Metropolità de Tòquio.

## Referències

* ↑ https://map.yahoo.co.jp/address?ac=13223
* ↑ https://www.metro.tokyo.lg.jp/english/about/links/municipalities.html
* ↑ Statistics Bureau of Japan
# San Lorenzo Isontino

San Lorenzo Isontino (en friülà, Sant Lurinç dal Lusinç) és un municipi italià, dins de la província de Gorizia. L'any 2007 tenia 1.547 habitants. Limita amb els municipis de Capriva del Friuli, Farra d'Isonzo, Moraro i Mossa.

## Administració

Llista d'alcaldes :
| Període | Identitat | Partit |
| 2004- | Ezio Clocchiatti | Independent |
# Peluda d'ulls petits

La peluda d'ulls petits (Arnoglossus micrommatus) és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 13,1 cm de llargària total.

## Distribució geogràfica

Es troba a les costes de l'oest d'Austràlia.

## Referències

* ↑ The Taxonomicon (anglès)
* 1 2 FishBase (anglès)
# Kniàzevo (Kaluga)

* Per a altres significats, vegeu «Kniàzevo».
Kniàzevo (en rus: Князево) és un poble de l'óblast de Kaluga, a Rússia, que en el cens del 2010 tenia quatre habitants, pertany al districte de Spas-Démensk.

## Referències

* ↑ Населенные места Российской империи в 500 и более жителей с указанием всего наличного в них населения и числа жителей преобладающих вероисповеданий, по данным первой всеобщей переписи населения 1897 г..
# Zoran Klemenčič

Zoran Klemenčič (Ljubljana, 28 d'abril de 1976) va ser un ciclista eslovè, que fou professional entre 1999 i 2006. El seu major èxit esportiu fou la medalla d'or aconseguida al Campionat d'Europa de ciclisme de 1998.

## Palmarès

* 1996
** Vencedor d'una etapa de la Volta a Eslovènia
* 1997
** Vencedor d'una etapa de la Volta a Eslovàquia
* 1998
** Campió d'Europa en ruta sub-23
** Vencedor d'una etapa de la Settimana Ciclistica Bergamasca
** Vencedor d'una etapa de la Volta a Iugoslàvia
* 2001
** 1r al Poreč Trophy 2
** 1r al Gran Premi Šenčur
** Vencedor d'una etapa de la Jadranska Magistrala
** Vencedor d'una etapa dels Tres dies de De Panne-Koksijde
* 2004
** Vencedor del pròleg i d'una etapa de la Jadranska Magistrala

### Resultats al Tour de França

* 2000. Abandona

### Resultats al Giro d'Itàlia

* 2001. Abandona
* 2002. Abandona
* 2004. Abandona

### Resultats a la Volta a Espanya

* 2002. Abandona

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# José María Alonso

José María Alonso és el nom dels següents personatges:
* José María Alonso de Beraza (Santander, 1831 - Madrid, 1901), periodista i polític espanyol
* José María Alonso Fernández (Bilbao, 1971), futbolista basc
* José María Alonso-Vega Suárez (Oviedo, 1931 - 2007), advocat i polític asturià
* José María Alonso y Trelles (Ribadeo, 1875 - Montevideo, 1924), poeta gautxesc uruguaià d'origen gallec
# Resolució 978 del Consell de Seguretat de les Nacions Unides

La Resolució 978 del Consell de Seguretat de les Nacions Unides fou adoptada per unanimitat el 27 de febrer de 1995. Després de recordar tots els resolucions anteriors sobre Ruanda, incloses les 935 (1994) i 955 (1994), el Consell ha demanat als Estats membres l'arrest i la detenció dels presumptes responsables d'actes durant el genocidi de Ruanda dins de la jurisdicció del Tribunal Penal Internacional per a Ruanda (TPIR).
El Consell de Seguretat expressà la seva preocupació pels informes de genocidi i violacions sistemàtiques del dret internacional humanitari comeses a Ruanda. Aquests informes van ser confirmats per la Comissió d'Experts en virtut de la Resolució 935. També hi havia preocupació pel que fa als atacs contra els refugiats que voluntàriament vulguin tornar a Ruanda i la situació als camps de refugiats. Es va afirmar que els responsables d'aquests actes havien de ser posats en mans de la justícia.
Dirigint-se als Estats membres, el Consell va demanar la detenció d'aquelles persones al seu territori de les que hi hagués evidències suficients que eren responsables dels actes realitzats dins de la jurisdicció del TPIR. Els països que detinguin sospitosos informaran al secretari general Boutros Boutros-Ghali i al fiscal del TPIR Richard Goldstone dels detalls pertinents sobre la seva identitat, la causa de la seva detenció i l'evidència en contra ells. També es va demanar als països rellevants que cooperin amb els representants de la Comitè Internacional de la Creu Roja i els investigadors al TPIR.
Tots els atacs a les persones en els camps de refugiats a les fronteres de Ruanda van ser fortament condemnats i el Consell van demanar la prevenció d'aquests actes. Es va instar els Estats en el territori dels quals tinguin lloc els atacs a prendre mesures de conformitat amb el dret nacional i internacional, i a reunir prou evidències per detenir els responsables.
Resolució 978 no era vinculant per als Estats membres, ja que no es va invocar el Capítol VII.

## Referències

* ↑ Klip, André; Sluiter, Göran. Annotated leading cases of International Criminal Tribunals: The International Criminal Tribunal for Rwanda 2000–2001. Intersentia nv, 2003, p. 212. ISBN 978-90-5095-319-1.
* ↑ Scherrer, Christian P. Genocide and crisis in Central Africa: conflict roots, mass violence, and regional war. Greenwood Publishing Group, 2002, p. 158. ISBN 978-0-275-97224-0.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra Civil ruandesa

## Enllaços externs

* PDF Text de la Resolució a UN.org
# San Lorenzo (Calàbria)

San Lorenzo és un municipi situat al territori de la Ciutat metropolitana de Reggio de Calàbria, a la regió de la Calàbria (Itàlia).
San Lorenzo limita amb els municipis de Bagaladi, Condofuri, Melito di Porto Salvo, Montebello Ionico i Roccaforte del Greco.
# Klenovec

Klenovec és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1340.
# Fencooperita

La fencooperita és un mineral de la classe dels silicats. Rep el nom del col·leccionista de minerals californià, Joseph Fenimore Cooper Jr. (30 d'abril de 1937 – 6 de juny de 2017). Va ser un àvid col·leccionista de minerals occidentals dels Estats Units, especialment a Califòrnia i Nevada, i va contribuir a més d'una vintena de publicacions.

## Característiques

La fencooperita és un silicat de fórmula química Ba₆Fe$^{3+}$₃Si₈O$_{23}$(CO₃)₂Cl₃·H₂O. Va ser aprovada com a espècie vàlida per l'Associació Mineralògica Internacional l'any 2000. Cristal·litza en el sistema trigonal. La seva duresa a l'escala de Mohs es troba entre 4,5 i 5.
Segons la classificació de Nickel-Strunz, la fencooperita pertany a «09.BH - Sorosilicats amb anions Si₃O$_{10}$, Si₄O$_{11}$, etc.; cations en coordinació tetraèdrica [4] i major coordinació» juntament amb els següents minerals: aminoffita, kinoïta i akatoreïta.

## Formació i jaciments

Va ser descoberta al dipòsit de bari i silicats de Trumbull Peak, al districte miner de Clearing House, dins el comtat de Mariposa (Califòrnia, Estats Units). També ha estat descrita a Big Creek, al comtat de Fresno, també a l'estat nord-americà de Califòrnia. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Fencooperite» (en anglès). Mindat. [Consulta: 30 desembre 2019].
# José María Alonso y Trelles

José María Alonso y Trelles (Ribadeo, 1875 - Montevideo, 1924), conegut com El Viejo Pancho, fou un poeta gautxesc uruguaià d'origen gallec que conreà sobretot temes populars i regionals impregnats d'un alè romànic. La seva popularitat es deu a l'obra Paja brava (1915) i al poema Juan el loco (1887).
Alonso y Trelles va néixer a Ribadeo (Lugo), parròquia de Santa María do Campo (nucli urbà del municipi). En la seva infància va viure uns anys a Astúries, i el 1875, amb 18 anys, va emigrar a Amèrica i es va radicar durant dos anys a Chivilcoy, un poble de la província de Buenos Aires, a l'Argentina, fins al 1877, quan es va traslladar a Tala, una localitat situada a 110 quilòmetres de Montevideo, on va escriure sobre la vida rural de l'Uruguai.
El 1902 Alonso y Trelles va obtenir la nacionalitat uruguaiana, i va ser diputat del departament de Canelones pel Partit Nacional.
Va morir a Montevideo el 1924, a causa d'una malaltia associada amb la peritonitis.
# Haemulon parra

Haemulon parra és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 41,2 cm de longitud total.

## Distribució geogràfica

Es troba des de les Bahames, Florida i el nord del Golf de Mèxic fins al Brasil.

## Referències

* ↑ BioLib
* 1 2 FishBase (anglès)

## Bibliografia

* Desmarest, A. G. 1823. Première Décade Ichthyologique, ou description complète de dix espèces de poissons nouvelles ou imparfaitement connues, habitant la mer qui baigne les côtes de l'ile de Cuba. Mem. Soc. Linn. París v. 2: 271-320, 6 [7] col. pls.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units, 354 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# N. de Morera

N. de Morera, nom que li atribueix el seu coetani Fra Juan de Torquemada i la majoria d'autors, fou un pilot europeu del que es diu va ser abandonat, en trobar-se indisposat, a la costa de Nova Albió per Sir Francis Drake el 1579, d'on va tornar caminant fins a Mèxic, un cop recuperat de la malaltia (unes 500 milles al llarg de quatre anys).

## Primer europeu en veure la badia de San Francisco

En cas de ser certs els fets, seria el primer europeu que va veure la Badia de San Francisco i probablement qui va establir la incorrecta idea que Califòrnia era una illa. Algunes referències, no coetànies, li atribueixen el nom de "N. de Morena."

## Referències

* ↑ John Logan Allen. North American Exploration. University of Nebraska Press, 1997, p. 433–. ISBN 0-8032-1015-9.
* ↑ Dora Polk. The Island of California: A History of the Myth. U of Nebraska Press, p. 221–. ISBN 0-8032-8741-0.
* ↑ Samuel Bawlf. The Secret Voyage of Sir Francis Drake. D&M Publishers Incorporated, 1 setembre 2009, p. 331–. ISBN 978-1-926706-24-5.
* ↑ Harry Kelsey. Sir Francis Drake: The Queen's Pirate. Yale University Press, 2000, p. 194–. ISBN 978-0-300-08463-4.
* ↑ «The Secret Voyage of Sir Francis Drake». Arxivat de l'original el 2016-08-03. [Consulta: 6 agost 2016].
* ↑ «Narrative of the Pilot Morera, who passed through the North Sea to the South Sea through the Strait». The Land of Sunshine, The Magazine of California and the West. Charles F. Lumis, p. 184–186.
* ↑ Aker, Raymond. REPORT OF FINDINGS RELATING TO THE IDENTIFICATION OF SIR FRANCIS DRAKE'S ENCAMPMENT AT POINT REYES NATIONAL SEASHORE, 1970, p. 338–340.

## Vegeu també

* Viatge de Drake

## Enllaços externs

* Vice Admiral Sir Francis Drake c1540-1596 Arxivat 2005-01-04 a Wayback Machine. (anglès)
# San Llorente

San Llorente és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 239 | 215 | 192 | 178 |
# Pedi Bles

Pedi Bles (en llatí Pedius Blaesus) va ser un senador romà que va viure al segle i.
Va ser expulsat del senat l'any 60 a petició de la població de Cirene que el va acusar de robar el temple d'Esculapi, i de corrupció en els reclutament militars. Va ser readmès al cap de deu anys, l'any 70.

## Referències

* ↑ Tàcit. Annals XIV,18
# Fellipe Bertoldo

Fellipe Bertoldo (São Paulo, 5 de gener de 1991) és un futbolista. Va disputar 5 partits amb la selecció de Timor Oriental.

## Estadístiques

Selecció de Timor Oriental :
| Anys | Partits | Gols |
| 2014 | 4 | 1 |
| 2015 | 1 | 0 |
| Total | 5 | 1 |

## Referències

* ↑ National Football Teams
# José de Heredia y Velarde

José de Heredia y Velarde (castellà: José Heredia) (Oviedo, 12 d'octubre de 1751 - Madrid, 14 de desembre de 1814) va ser un militar i polític espanyol.

## Biografia

Capità General i President de la Real Audiència de Palma de Mallorca en 1809, va ser secretari del Despatx de Guerra durant la guerra del francès entre octubre de 1810 i febrer de 1812. Va morir dos anys després.

## Referències

* ↑ José de Heredia y Velarde a l'Arxiu General d'Índies
* ↑ «Ministres de Ferran VII». Arxivat de l'original el 2019-02-09. [Consulta: 16 juliol 2017].

## Bibliografia

* Excmo. Sr. D. José Heredia y Velarde (Mariscal de Campo) Boletín de información del Servicio Geográfico del Ejército, ISSN 0210-4733, N. 46, 1980, pàgs. 51-54